
ELŐTERJESZTÉS

(a képviselő-testület 2026. június 30-i rendkívüli, nyilvános ülésére)
Tárgy: A Hortobágyi Nyitnikék Óvoda részére pedagógiai asszisztens pályázat meghirdetése
Tisztelt Képviselő-testület!
A Hortobágyi Nyitnikék Óvoda igazgatója azzal a kéréssel fordult a fenntartó Önkormányzathoz, hogy az intézmény felvehessen 2026/2027. tanévtől egy 6 órás munkavállalót pedagógiai asszisztens munkakörben. 

Az Óvodában a 2026/2027-es tanévet 29 gyermek fogja megkezdeni. 

A jelenlegi óvodai feladatokat 4 fő látja el (1 fő óvodaigazgató és óvodapedagógus; 1 fő teljesállású és egy 1 fő részmunkaidős óvodapedagógus; 1 fő dajka; 1 fő közfoglalkoztatott konyhai dolgozó).
A gyermekek az egész nap folyamán fokozott, olykor egyéni felügyeletet igényelnek (délelőtti tevékenységek alatt, udvari felügyelet, gyermekek öltöztetése), többletfeladatot jelent a folyamatos napirendbe való beillesztésük.
A 2026/2027-es nevelési évre 10 fő kiscsoportos került felvételre, ebből 6 fő 2,5 évesen közel 3 évesen kezdi meg az óvodát. Ettől a tanévtől Szásztelek településrészről több gyermek fog az óvodába érkezni, akiket a tanyagondnoki szolgálat keretében tudunk beszállítani az óvodába, azonban a szakképzett kísérő elengedhetetlen a gyermekek szállításánál.
A nagycsoportosok későbbi eredményes iskolai tanulmányaikhoz szükséges képességeik és készségeik fejlesztése. Ahhoz, hogy sikeresen feltudjuk a gyermekeket készíteni, a kisebb gyermekek felügyelete elengedhetetlen. Ilyen nagylétszámú 3-4 éves gyermekek mellett ezt nehéz megvalósítani csak a dajka segítségével.
A 2025/2026-os nevelési évben 4 gyermek kapott BTMN-es (Beilleszkedési, tanulási, magatartási nehézségekkel küzdő) diagnózist, akiknek egyéni és csoportos fejlesztésre van szükségük heti 1 vagy 2 órában.
Kérem a tisztelt Képviselő-testületet, hogy az előterjesztésben foglaltakat megvitatni és a határozatokat elfogadni szíveskedjen!

 HATÁROZATI JAVASLAT

Hortobágy Község Önkormányzata Képviselő-testülete 

1. a Hortobágyi Nyitnikék Óvoda pályázatot hirdet pedagógiai asszisztens munkakör betöltésére, részmunkaidős foglalkoztatásban –heti 30 óra- határozatlan időtartamra.
2. felkéri a Polgármestert és a Balmazújvárosi Közös Önkormányzati Hivatal Hortobágyi Kirendeltségének kirendeltség-vezetőjét a pályázat kiírásával és az elbírálás előkészítésével kapcsolatos feladatok ellátására.

Határidő: azonnali és folyamatos
Felelős: Jakab Ádám András polgármester, dr. Széles Tamás kirendeltség-vezető, Sáriné Köteles Nikolett igazgató
Hortobágy, 2026. június 25.                



Jakab Ádám András










       polgármester

Az előterjesztést törvényességi szempontból ellenőrizte:

